دبامیانو ولایت دافغانی سرې میاشتې نماینده ګۍ ریاست کې دځانګړی اونۍ مراسم دیوې غونډې په ترڅ کې ولمانځل شوه! نن دوشنبه د روان ۱۴۴۵ سپوږمیز کال د ربیع الثانی میاشتې په لومړۍ نیټه چې د ۱۴۰٢ لمریزکال د تلی میاشتې له ۲۴ مې نېټې سره سمون لری. دبامیانو ولایت دافغانی سرې میاشتې نماینده ګۍ ریاست کې دځانګړی اونۍ مراسیم د یوی غونډې په ترڅ کې ولمانځل شوه. چې یاده غونډه دبامیانو ولایت د مقام استازو،دمهاجرینو ریاست رئیس،دکاراوټولنیز چارو ریاست استازی، دفوائدعامه ریاست اویو شمیر نورو ریاستونو استازو، دشمال لویدیځ مرکزی زون ریاست رئیس،دنماینده ګۍ کارمندانو اورضاکارانو په شتون کې ولمانځل شوه. دغونډی په پیل کې دقــران عظـیم الشان دڅو مبارکـــو آیتونو له تلاوت وروسته دبامیانو ولایت دافغانی سرې میاشتې نماینده ګۍ ریاست رئیس ښاغلی مولوی حیات خان صافی صاحب له لوری راغلیو میلمنو ته د ښه راغلاست ترڅنګ دبامیانو ولایت دنماینده ګۍ دیوه کال فعالیتونه دجلسی له ګډون والو سره شریک کړل او همدا راز نوموړی په ملی سوداګرو او هټیوالو غږ وکړ چې ځانګړی اونۍ کې دافغانی سرې میاشتې رضاکارانو سره هر اړخیزه همکاری او کومک وکړی. ورپسی دمهاجرینو ریاست رئیس مولوی فضل عمرآخندزاده صاحب خبری وکړلی او نوموړی داسلام مبارک دین له نظره د تعاون او بشر دوستۍ په اړه عالمانه وینا وړاندې کړه. وروسته بیا دشمال لودیځ مرکزی زون ریاست رئیس مولوی میا حفیظ الدین قمری صاحب مختصره وینا وکړله او دافغانی سرې میاشت ټولنی د عمومی رئیس پیغام واړندی کړ.ورپسی دولایت نماینده عبدالسلام د افغانستان اسلامی امارت د رئیس الوزرا ملاتړیز پیغام ولوست چې د افغانی سرې میاشتې ټولنی دځانګړې اونۍ په پار یې چمتو کړی وو. وروسته بیا د افغانی سرې میاشتې ټولنې دنشراتو له مرکزی ریاست څخه را استول شوی مستند فلمونه د غونډې ګډونوالو سره شریک شول. دیادونی وړ ده چې په اخره کې بریالیو ټکټ پلورونکو ته ستاینلیکونه ورکړل شول او غونډه په اختتامیه دعا سره پای ته ورسېده. دبامیانو ولایت دافغانی سرې میاشتې نماینده ګۍ ریاست دنشراتو مدیریت